Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 577/12/8808	Rožňava, 26.10.2012
EEČ : 2-67-115-2012

U Z N E S E N I E

Trestná vec:	obvinený XXXXX a spol.  
Prečin:	Neoprávnené nakladanie s odpadmi podľa § 302 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1)	obvinený XXXXX 

v presne nezistenom čase od leta roku 2008 do 03.50 hod. dňa 02.07.2012 na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a doma, v obci XXXXX, okres XXXXX, časť XXXXX, na ulici XXXXX, v garáži, plechovej kôlni a v motorovom vozidle zn. Citro¸n Jumper, ev. č. XXXXX prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 282 ks akumulátorových batérií, rôzneho typu, spolu v hmotnosti 3.530 kg, ktorých hodnota predstavuje sumu XXXXX €, 

2)	obvinený XXXXX 

v presne nezistenom čase od mesiaca mája 2012 do 03.50 hod. dňa 02.07.2012 na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a v obci XXXXX, okres XXXXX, časť XXXXX XXXXX, u svojho otca XXXXX, v drevárni, prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 55 ks akumulátorových batérií, rôzneho typu, spolu v hmotnosti 1.047 kg, ktorých hodnota predstavuje sumu XXXXX €, 

3)	obvinený XXXXX 

v presne nezistenom čase, v období od roku 2009 do 03.50 hod. dňa 02.07.2012, na rôznych miestach na území Slovenskej republiky od neznámych osôb vykupoval bez povolenia, v rozpore s ustanovením § 40 zákona č. 223/2001 Z. z. o odpadoch, akumulátorové batérie a doma, v obci XXXXX, okres XXXXX, časť XXXXX, v garáži, prechovával použité olovené akumulátorové batérie z osobných a nákladných motorových vozidiel, ktoré následne predával ďalším osobám, zaoberajúcim sa výkupom takýchto batérií na území Slovenskej republiky a Maďarska, pričom pri domovej prehliadke dňa 02.07.2012 bolo u neho nájdených 55 ks akumulátorových batérií, rôzneho typu, spolu v hmotnosti 1.000 kg, ktorých hodnota predstavuje sumu XXXXX,- €, 

	pričom sa autobatérie v zmysle Vyhlášky Ministerstva životného prostredia Slovenskej republiky, č. 284/2001 Z. z., považujú za nebezpečný odpad s katalógovým číslom 16 06 01, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené všetkým obvineným v skúšobnej dobe nasledujúce obmedzenie: 
	Zákaz vykupovať, predávať akumulátorové batérie a nakladať s nimi počas skúšobnej doby. 
Odôvodnenie:
Uznesením vyšetrovateľa Oddelenia všeobecnej kriminality, Odboru kriminálnej polície, OR PZ v XXXXX, sp. zn. ORP-XXXXX zo dňa 20.06.2012, bolo začaté trestné stíhanie a uznesením toho istého orgánu zo dňa 13.07.2012 bolo vznesené obvinenie XXXXX, XXXXX a XXXXX za prečin neoprávneného nakladania s odpadmi podľa § 302 ods. 1 Tr. zák., v podstate na tom skutkovom základe, ako je to uvedené  vo výrokovej časti tohto uznesenia.  
Všetci traja obvinení sa ku skutkom, ktoré sú im kladené za vinu, v celom rozsahu priznali. Vyhlásili, že spáchali skutky, za ktoré sú stíhaní, a svoje konanie oľutovali. Na svoju obhajobu uviedli, že skutky spáchali preto, lebo sú nezamestnaní a potrebovali si zarobiť peniaze pre seba a rodiny. Vyjadrili súhlas  s podmienečným zastavením trestného stíhania.
Z výpovedí svedkov XXXXX, XXXXX, XXXXX, XXXXX, zápisníc o vykonaní domových prehliadok, prehliadok iných priestorov a pripojených fotodokumentácií, zápisníc o vydaní vecí, zápisníc o vyšetrovacích pokusoch, pripojených fotodokumentácií, certifikátu o overení, uznesení o vrátení vecí obvineným, odborných vyjadrení, zápisníc o školení ADR, potvrdení, výpisu z Obchodného registra, ako aj z ďalších dôkazov vo vyšetrovacom spise, vyplývajú už uvedené skutočnosti. 
Všetci obvinení sú bez pracovného pomeru. Z miesta trvalého bydliska sú hodnotení kladne. 
Obvinený XXXXX bol doposiaľ 6-krát súdne trestaný, v posledných desiatich rokoch 2-krát. Naposledy bol trestným rozkazom Okresného súdu XXXXX, sp. zn. 1 XXXXX zo dňa 04.12.2007, právoplatným dňa 21.12.2007, uznaný vinným zo spáchania prečinov ublíženia na zdraví a výtržníctva podľa § 20 Tr. zák., § 156 ods.  1 Tr. zák., § 364 ods. 1 písm. a) Tr. zák., a bol mu uložený úhrnný trest odňatia slobody v trvaní 10 (desať) mesiacov s podmienečným odkladom na skúšobnú dobu v trvaní 1 (jedného) roka, t. j. do 21.12.2008. Dňa 18.04.2009 sa osvedčil a hľadí sa na neho, akoby nebol odsúdený. 
Obvinený XXXXX v registri trestov záznam nemá. 
Obvinený XXXXX bol doposiaľ 2-krát súdne trestaný. Dňa 22.02.2007 bolo proti nemu uznesením okresného prokurátora v XXXXX, sp. zn. XXXXX právoplatným dňa 03.03.2007, podmienečne zastavené trestné stíhanie za prečin krádeže podľa § 212 ods. 2 písm. d) Tr. zák. na skúšobnú dobu v trvaní 1 (jedného) roka, t. j. do 03.03.2008. V skúšobnej dobe sa osvedčil. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinení XXXXX, XXXXX a XXXXX spáchali prečin neoprávneného nakladania s odpadmi podľa § 302 ods. 1 Tr. zák.,, za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k spáchaniu prečinu priznali. Vyhlásili, že spáchali skutky, za ktoré sú stíhaní, a svoje konanie oľutovali. Vyjadrili súhlas s podmienečným zastavením trestného stíhania proti svojim osobám. 
Vzhľadom na vyššie uvedené skutočnosti  bolo dôvodné postupovať podľa § 216 ods. 1,2 Tr. por., t. j. podmienečne zastaviť trestné stíhanie proti obvineným XXXXX, XXXXX a XXXXX, a určená im bola skúšobná doba v trvaní 18 (osemnásť) mesiacov u obvineného XXXXX a v trvaní 12 (dvanásť) mesiacov u obvinených XXXXX a XXXXX, u každého samostatne, čo s prihliadnutím na ich doterajší život a okolnosti prípadu, je dostačujúce. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor